CELEX: 62018TN0548
Language: et
Date: 2018-09-18 00:00:00
Title: Kohtuasi T-548/18: 18. septembril 2018 esitatud hagi – Lars Helbert versus EUIPO

26.11.2018   
            
            
               ET
            
            
               Euroopa Liidu Teataja
            
            
               C 427/85
            
         
      18. septembril 2018 esitatud hagi – Lars Helbert versus EUIPO
      (Kohtuasi T-548/18)
      (2018/C 427/112)
      Kohtumenetluse keel: inglise
      
         Pooled
      
      
         Hageja: Lars Helbert (Alicante, Hispaania) (esindaja: Rechtsanwalt H. Tettenborn)
      
         Kostja: Euroopa Liidu Intellektuaalomandi Amet (EUIPO)
      
         Nõuded
      
      Hageja palub Üldkohtul:
      
                  —
               
               
                  tühistada avaliku konkursi EUIPO/AD/01/17 (1) valikukomisjoni 1. detsembri 2017. aasta ja 7. märtsi 2018. aasta otsus mitte lisada hagejat edukate kandidaatide andmebaasi selle lõplikul kujul pärast seda, kui EUIPO oli 8. juunil 2018 lükanud tagasi hageja poolt personalieeskirjade artikli 90 lõike 2 alusel esitatud kaebuse;
               
            
                  —
               
               
                  mõista EUIPO-lt hageja kasuks välja kohtu äranägemisel sobiv hüvitis mittevaralise kahju eest, mis hagejale on valikukomisjoni otsusega tekitatud; ja
               
            
                  —
               
               
                  mõista kohtukulud välja EUIPO-lt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  —
               
               
                  Esimene väide, et valikukomisjoni koosseis ja järjepidevus ei vastanud nõuetele ning selle otsene tagajärg on hindamise ebaühtlus ning võrdsete võimaluste, võrdse kohtlemise ja hindamise objektiivsuse põhimõtete rikkumine, mis eirab avalike konkursside üldeeskirjade artikleid 3.1 ja 2.4.
               
            
                  —
               
               
                  Teine väide, et valikukomisjon ei viinud läbi kandidaatide võrdlevat hindamist, rikkudes seeläbi võrdsete võimaluste, võrdse kohtlemise ja hindamise objektiivsuse põhimõtteid, mida ta on kohustatud järgima tulenevalt avalike konkursside üldeeskirjade artiklist 2.4.
               
            
                  —
               
               
                  Kolmas väide, et hageja soorituse hindamisel „spetsiifilisel pädevuse hindamise vestlusel“ tehti ilmseid hindamisvigu.
               
            
                  —
               
               
                  Neljas väide, et valikukomisjon eiras konkursiteadet EUIPO/AD/01/17 ning võrdsete võimaluste, võrdse kohtlemise ja hindamise objektiivsuse põhimõtteid.
               
            
         (1)  ELT 2017 C 9 A, lk 1.